**成語動畫廊【此地無銀】**

《第一場》

時：白天

景：主景

人：YY，博士(博)

△主景。

△YY一個人，打開書看。

△YY邊看邊笑。

△博覺奇怪，上前問YY。

博：YY，你响度睇乜嘢，睇到咁好笑呀？

YY：我睇緊一個成語叫做「此地無銀三百兩」，裏面有兩個人真係好蠢㗎，哈哈！

博：佢地點蠢法呀？你講嚟聽吓。

YY：從前有個自作聰既笨伯叫做張三。有一晚，佢响度數

緊錢噃......

△CUT，接下場。

《第二場 》

時：晚上

景：屋內

人：張三(張)

△接上場。

△見張三在數銀子。

張：......，二百二十八，二百二十九，三百！哈哈，真係好開心呀！我終於儲到三百兩銀喇！

△張用布包起銀子，小心四望。

張：我要小心收埋啲錢至得。俾人偷咗咁就慘喇！唔知把

鎖夠唔夠穩陣呢？

△邊說邊把銀子放箱內，並上鎖。

△想一想，再加兩把鎖。

張：唔得，加多兩把至得，咁至安全既！(打呵欠)好眼瞓

呀！

△張攬著箱子，在床上熟睡。

△發夢有賊打開天窗。賊用繩把鉤子垂下，鈎走箱子。

△張跳起抓緊箱子不放。賊從天窗跌下，壓著張。

△張驚醒。原來發夢。

張：救命呀！(一看) 哎呀！原來發夢咋！(想想) 唔得！如果俾小偷成箱偷咗去，咁就損失慘重囉！(一想)有辦法！

△CUT。

《第三場 》

時：晚上

景：屋外

人：張三(張)，王二(王)

△接上場。

△張把箱子帶到屋外。

△在屋後的地下挖個洞，把箱埋起。

張：攪掂晒！(一想) 唔得！如個俾人知道呢度埋咗錢，一

定會嚟偷㗎噃，點算好呢？呀，我有辦法......

△張出，取一張紙入，貼在牆上。

△紙上寫著：此地無銀三百兩。

張：咁就無人知道有錢埋响呢度喇！我真係好有頭腦呀！

嘻嘻！

△張得意地離開。

△籬笆有一雙眼睛在偷看。原來是王二。

王：嘻嘻！你就以為無人知喇，今次益晒我王二喇！

△王二攝手攝腳去挖開地，取走箱子。

△回頭一想。

王：唔得噃！我就住响佢隔離，我諗佢一定會懷疑係我偷

嘅，咁點算好呢？(一想) 有辦法！

△王出，一會，取一張紙入，貼在牆上。

△紙上寫著：隔壁王二不曾偷。

王：咁佢咪知道唔係我偷囉！我真係有頭腦呀！

△畫面漸暗。

△CUT。

《第四場 》

時：清早

景：屋外

人：張三(張)

△天亮，雞啼聲。

△張從屋內出，伸懶腰。

△行至埋箱處，驚覺箱子已被挖走。

張：吓！哎呀，我箱錢呢？我箱錢去咗邊度呀？(一想)一定係隔離王二偷嘅。豈有此理！我要同佢理論！

△張看牆上字。

張：(讀出)隔壁王二不曾偷。(一想)咦！呢度明明寫住唔係王二偷嘅噃。咁究竟係邊個呢？究竟係邊個偷嘅呢？

△張繞著圈踱步，苦思是誰偷了他的錢。

△CUT。

《第五場》

時：白天

景：主景

人：YY，博士(博)

△見YY說話。

YY：博士，我講既故仔好唔好聽呀？

博：唔錯吖！(向觀眾)此地無銀三百兩呢句成語，係指想設計一啲方法去隱瞞事實，但係到頭來反而將件事既秘密暴露咗出嚟。

△CUT。